Omnibus presentes litteras inspecturis Guillelmus dictus Sanz Avoir , miles , salutem in Domino .


Noverint universi quod dominus Simon Sanz Avoir , avunculus noster , recognovit coram nobis se contulisse in elemosinam monialibus de Portu-Regio duos dupplarios vini in pressorio domini Petri de Manlia , annuatim percipiendos , et quamdam vineam sitam apud Manliam juxta magnum rivum , que omnia scilicet vinum et vineam movent de feodo nostro .


Ego Buchardus de Malliaco , miles , notum facio universis presentes litteras inspecturis quod ego de assensu et voluntate Agnetis , uxoris mee , assignavi abbacie Portus Regis et monialibus ibidem Deo servientibus viginti quatuor solidos carnotensis monete annuatim , percipiendos in prefectura mea de Galardone pro viginti solidis parisiensium annui redditus quos eisdem debebam pro parte mea centum solidorum quos bone memorie Buchardus , quondam dominus Malliaci , pater meus , dictis monialibus donavit pro excambio molendini de Diviteburgo .


Dedi etiam dicte abbatie in puram et perpetuam elemosinam pro remedio anime mee et A .


uxoris mee , et patris mei et antecessorum meorum , viginti solidos carnotensium pro quodam cereo quem constitui ad cremendum semper super altare Beate Marie in choro dictarum monialium .


Volo etiam quod dicti viginti sex solidi quos prebui pro dicto cereo ibi singulis annis percipientur ubi prefati viginti quatuor solidi assignatur , videlicet in prefectura mea de Galardone , in octabis Omnium Sanctorum per manum prepositi de Galardone quicunque fuerit .


Universis Christi fidelibus presentes litteras inspecturis Petrus , dominus Malliaci , et Buchardus , frater ejus , salutem in Domino .


Notum facimus universis quod nos ratas habemus et gratas et etiam confirmamus omnes elemosinas quos dederunt bone memorie avus noster Matheus , quondam dominus Malliaci et pater noster Buchardus , filius ejusdem Mathei , et Matheus avunculus noster , monialibus de Portu Regio , necnon et omnes elemosinas quecumque date sunt eisdem monialibus in omni dominio nostro et in omni potestate nostra et in omnibus feodis nostris , volentes et concedentes quod dicte moniales dictas elemosinas in perpetuam libere possideant et quiete .


Ego Johannes de Vilisicao , miles , universis presentem paginam inspecturis notum fieri volo quod ego de voluntate et assensu Haheoisis , uxoris mee , volo et concedo quatinus moniales de Portu Regio teneant et possideant in manu nostra , libere et quiete vineam de Neflariis sita in censiva nostra quam Adam Rufus eisdem monialibus in puram et perpetuam elemosinam donavit .


Pro ista quitatione sic facta dicte moniales nobis XLª solidos parisiensium donaverunt Sepedicte moniales nobis et heredibus nostris pro dicta vinea XII denarios censuales in festo Sancti Remigii , singulis annis solvere tenebuntur .


Universis presentes litteras inspecturis , Reymundus , ecclesie Parisiensis archidiaconus , salutem in Domino .


Notum facimus quod in nostra presencia constituti Adam Rufus de Trapis et Eremburgis , uxor ejus , dederunt et concesserunt in puram et perpetuam elemosinam abbacie de Porrois quandam vineam quam habebant apud Separam que appellatur vinea de Mespelio , sita in loco qui dicitur Les Masures , in censiva Johannis de Vilisiaco , militis , ad XII denarios censuales , promittentes , fide media quod contra donationem istam per se vel per alium non venient in futurum .


Et predicta Eremburgis , fide media , quitavit doerium suum et totum jus quod habebat in dicta vinea quoquomodo .


Omnibus presentes litteras inspecturis , Officialis Curie Parisiensis , salutem in Domino .


Notum facimus quod coram nobis constitutus Milo de Stagno , armiger , asseruit quod defunctus Milo de Vicinis , avus Agnetis , ejusdem Milonis uxoris , et defunctus Reginaldus de Vicinis , pater dicte mulieris legaverent in justam et perpetuam elemosinam ecclesie de Portu Regis quatuor sextarios bladi hybernagii annui redditus percipiendos annuatim ad festune Sancti Remigii super terris suis sitis apud Vicinum quas terras idem Milo possidet prout asseruit coram nobis .


Quam elemosinam voluit idem Milo quod dicta ecclesia teneat in perpetuum sine coactione vendendi , et promisit , fide media quod contra per se vel per alium non veniet in futurum Promisit nichilhominus sub religione prestite fidei , quod dictum bladum , prefate ecclesie , singulis annis persolvet ad festum Sancti Remigii et quantum ad hoc se suosque heredes specialiter obligavit .


Matheus de Malliaco , miles , omnibus ballivis suis salutem et dilectionom .


Mandamus vobis et districte precipimus quatinus , visis litteris istis , sine dilatione et contradictione reddatis monialibus de Portu-Regio , tam anno presenti quam annis singulis futuris prima die marcii septem libras et dimidiam parisiensium prima die junii septem libras et dimidiam par prima die septembris septem libras et dimidiam pariter prima die decembris septem libras et dimidiam par , qui denarii eis assignati sunt in elemosina felicis memorie Mathei quondam patris mei et Buchardi , quondam fratris mei , et mea , in redditu quod habeo apud Mellentum .


Buchardus , dominus Malliaci . . . . .


notum sit omnibus quod Matheus , frater meus , de assensu meo , dédit domui de Porrois centum solidos , etc .


Ego Matildis , nobilis mulier , domina Malliaci , notum facio universis presentes litteras inspecturis quod dedi et concessi in perpetuum Buchardo , militi , filio meo carissimo , triginta libratas terre turonensium , quos nobilis vir Matheus de Malliaco , miles , mihi debebat assignare in propria hereditate sua , pro terra de Chahengneio quam terram bone memorie quondam dominus Malliaci et ego Matildis , uxor ejus , donavimus in perpetuam elemosinam abbacie Portus Regis .


Ego predicta Matildis a modo quito dictum Matheum de Malliaco , militem , ab assignamento predictarum triginta terre librarum in perpetuum , bona fide et volo et concedo quod dicta abbacia Portus Regis predictam terram de Chahengneio in perpetuum quiete et pacifice possideat .


Omnibus presentes litteras inspecturis Officialis Curie Parisiensis in Domino salutem .


Notum facimus quod in nostra presencia constitutus , Stephanus de Meuduno , miles , recognovit quod Domicella Beatrix de Orsignies , vidua , dedit in elemosinam puram et perpetuam ecclesie monialium Portus-Regis quindecim arpenta terre arabilis sita inter Vilers et Orsignies , que movent de feodo meo tertio loco .


Recognovit eciam coram nobis se dedisse et concessisse dicte ecclesie quandam peciam vinee site apud Meudon que vocatur vinea de Peru , in censiva domini Johannis de Villadavrai , militis , ad undecim denarios et obolem censuales .


Johannes vero de Meuduno , nepos dicti Stephani , et Petrus de Clamarcio , et Genovefa , uxor dicti Petri , coram nobis constituti , predictam terram et vineam et quidquid juris in eisdem jure hereditario , seu ratione dominii , seu dotalicii , aut alio quolibet modo habebant , eidem ecclesie in manu mortua perpetue quitaverunt , promittentes , etc . . . . .


Ludovicus , Dei gratia Francorum rex , notum facimus quod nos litteras clare memorie regis Ludovici , carissimi genitoris nostri vidimus in hec verba : Ludovicus Dei gratia Francorum rex , universis presentes litteras inspecturis salutem .


Noveritis nos cartam dilecti et fidelis nostri Buchardi de Malliaco , vidisse in hec verba : Ego Buchardus dominus de Malliaco . . .


Nos autem ad ipsius Buchardi petitionem , elemosinam superius annotatam , salvo omni jure , ratam habemus et sigilli nostri munimine roboramus .


Actum in obsidione Rupelle anno Domini millesimo ducentesimo vicesimo quarto , mense julio .


Actum apud Sanctum Germanum in Laya anno Domini millesimo ducentesimo tricesimo nono , mense junio .


Universis presentes litteras inspecturis , Reymundus ecclesie Parisiensis archidiaconus , salutem in Domino .


Notum facimus quod coram nobis constitutus , Guillelmus , dictus de Vicinis de Castro-Forti , dedit et concessit in puram et perpetuam elemosinam , pro remedio animarum parentorum suorum et amicorum suorum , et pro remedio anime sue , abbatisse et conventu de Portu Regis tria sextaria bladi et tria sextaria avene reddenda singulis annis in festo Omnium Sanctorum super hereditatem ejusdem Guillelmi a predicto Guillelmo vel ab ipsis qui de cetero hereditatem ejusdem Guillelmi tenebunt .


Omnibus presentes litteras inspecturis , Reymundus , ecclesie Parisiensis archidiaconus salutem in Domino .


Notum facimus quod coram nobis constitutus Philippus de Orz , miles , voluit et concessit quod abbatissa et conventus de Porrois de cetero teneant et in perpetuum possideant in manu mortua duo arpenta terre sita inter Ulmum de Sarcleio et Villers , movencia de feodo dicti Philippi et quam terram domicella Beatrix de Orsignies legavit eisdeim abbatisse et conventui .


Ego Matheus de Malliaco , miles , notum facio universis quod Galeranus de Mesiaco dedit in puram et perpetuam elemosinam nonialibus Portus Regis , amore Dei et pro remedio anime sue , decem solidos parisiensium annui redditus , et eos assignavit super hortisias quam ipse in elemosinam contulit ecclesie Sancti Martini de Vernolio super quos habemus duos solidos censuales ; debent autem reddi dicti decem solidi monialibus supradictis , annis singulis ad Natale Domini , per manus eorum qui negocia et temporale servicium ejusdem ecclesie de Vernolio pro tempore ministrabunt .


Omnibus presentes litteras inspecturis , Officialis Curie Parisiensis , in Domino salutem .


Notum facimus quod in nostra presentia constituti Thomas de Vemartio , clericus et Indulfus , frater ejus , recognoverunt quod ipsi et Henricus , pater eorum , tenebantur reddere singulis annis in octabis Beati Dyonisii perpetuos ecclesie de Portu Regis quatuordecim solidos parisiensium super novem arpentis terre sitis apud Villam novam et uno arpento terre siti apud Vemarcium , ratione decime eorumdem arpentorum ; quam decimam asseruit dicti fratres ipsum Henricum ad firmam quatuordecim solidorum parisiensium recepisse ab ecclesia supradicta .


Promiserunt insuper dicti fratres , fide in manu nostra prestita corporali , se dictam pecuniam abbatisse et conventui de Portu Regis in perpetuum soluturos et ad hoc specialiter heredes suos et etiam dictam terram obligaverunt .


Ego Guido , dominus Caprosie , notum facio universis presentes litteras inspecturis , quod ego de voluntate et assensu Helissendis , uxoris mee , vendidi abbatisse et conventui monasterii Portus Regis , cisterciensis ordinis , pro novies viginti libris et centum solidis parisiensibus , jam solutis , quinque modios avene annui redditus quos habebam et percipiebam annuatim in eadem abbatia .


Petrus Dei gratia Parisiensis episcopus , omnibus presentes litteras inspecturis salutem in Domino .


Notum facimus quod , constitutus in presentia nostra , Petrus , presbyter de Mengniaco , totum jus parrochiale quod habebat apud Porrois et quidquid in eodem loco reclamabat quitavit .


Ego Matheus de Malliaco , miles , notum facio universis presentes litteras inspecturis quod ego volo , laudo et approbo elemosinam illam quam fecit Hugo de Joiaco , miles , monialibus Porregii in quinta parte molendini sui de Joiaco et totius proprisii in quo situm est dictam molendinam in feodo meo , volens quod teneant eam in manu mortua , et eam tanquam dominus feodi eisdem monialibus per presentes litteras in perpetuum confirmo .


Ego Hugo de Joiaco , miles , notum facio universis presentes litteras inspecturis quod ego de voluntate Margarite , uxoris mee , ob remedium anime mee et dicte Margarete et aliorum amicorum meorum dedi in puram et perpetuam elemosinam abbatie Portus Regis unum quarterium vinee situm in valle de Medunno , contiguum vineis dicte abbatie , post decessum nostrum .


Actum apud Aquas Mortuas anno Domini Mº CCº XXXº IIIº , mense augusto .


Universis presentes litteras inspecturis officialis curie Carnotensis salutem in Domino .


Notum facimus quod in nostra presentia constituti in jure : Hugo Pilet , Margareta , uxor ejus , Johannes Pilet , Amauricusde la Huaniere , Odelina , uxor ejus , Robertus de Morto , Ermengardis , uxor ejus , et Matildis , soror ejusdem Roberti , recognoverunt se vendidisse abbatisse et conventui de Portu Regio in manu mortua totum nemus de Jarrietis et fundum ejusdem nemoris sicuti se comportat in longitudine et in latitudine quod vocatur nemus des Piletois , quod libet arpentum pro sexaginta solidos parisiensium .


Promittentes fide medio quod contra venditionem istam per se vel per alium non venient in futurum et quod dictum nemus prefatis abbatisse et conventui quociuscunque necesse fuerit ad usus et consuetudines Francie in manu mortua garantizabunt contra omnes .


Dominus Hugo de Bello Videre , miles , secundus dominus feodi in quo dictum nemus situm est dictam venditionem coram nobis voluit et concessit coram nobis , volens et concedens quod predicte a .


Promittens fide media quod contra premissa per se vel per alium venire de cetero nullotenus attemptabitet quod dictum nemus , quantum ad se pertinet prefatis abbatisse et conventui ad usus et consuetudines Francie garantizabit . †


Predicti vero Hugo Pilet et Margareta , ejus uxor , et Johannes Pilet , quantum ad hoc , se nostre juridictioni subdiderunt .


Ego Hugo de Bello Videre , miles , notum facio universis tam presentibus quam futuris quod Hugo Pilet , Margareta uxor ejus , etc .


Predictus autem Hugo Pilet , a quo alii venditores partem suam dicti nemoris tenebant et qui totum dictum nemus a me tenebat in feodum , promisit se garantizaturum dictum nemus predictis monialibus ad usum et consuetudines Francie in manu mortua contra omnes .


Omnibus presente litteras inspecturis Albericus miseratione divina Carnotensis episcopus , salutem in Domino .


Cum dilecte in Christo abbatissa et conventus monialium de Porregio tres modios vini in nostra diocesi apud Marchesium in vinea quondam Hugonis de Marchesio , militis , perciperent annuatim quos idem Hugo ecclesie de Porregio in perpetuam elemosinam contulit et concessit .


Tandem dicte abbatissa et conventus eclesie sue commodum proprium attendentes dictos tres vini modios ejusdem Hugonis heredibus quitaverunt in excambiam pro duodecim solidos parisiensium , quos ab ipsis in festo beati Remigii de censu eorum comuni percipient apud Marchesium in hanc modum : Videlicet ab Arnulfo de Marchesio , milite , tres solidos ; à Guillelmo , fatre suo , sex solidos , et a Robino , nepote eorum , tres solidos .


Frater Jacobus miseratione divina Penestrinus episcopus apostolice sedis legatus licet indignus , dilecto in Christo decano Parisiensi , salutem in Domino .


Hinc est quod cum dilecte in Christo filie abbatissa et conventus de Portu-Regis Cisterciensis ordinis Parisiensis dyocesis contra indulta privilegiorum suorum eis a sede apostolica concessorum a nonnullis Parisiensis , Aurelianensis et Carnotensis civitatum et dyocesium temere , sicut asserunt , molestentur , nos eorum quieti providere volentes , discretioni tue , qua fungimur auctoritate mandamus quatinus eis contra perversorum audaciam presidio defensionis assistens , non permittas eos contra indulta ipsas temere molestari , molestatores hujus in predictis civitatibus et dyocesibus constitutos monitione premissa , per censuram ecclesiasticam compescendo .


Ego Salomon , decanus Castrifortis , notum facio omnibus presentes litteras inspicientibus quod dominus Paganus de Ursinis , et uxor ejus , dederunt Deo et ecclesie Sancte Marie de Porrois , pro remedio anime sue et pro remedio animarum antecessorum suorum , totam terram quam habent apud predictum locum de Porrois prope aquam , in bona pace in perpetuum possidendam .


Hujus donationis testes sunt hii : Salomon , decanus Castrifortis , et dominus Garinus , domina Matildis de Malliaco , Buchardus , filius ejus , et Matheus , frater ejus .


Ut autem hoc firmiter et inconcussum habeatur , ego Salomon , decanus Castrifortis , presenti pagina sigillum meum apposui .


P . . . . . .


Dei gratia Parisiensis episcopus , omnibus presentes litteras inspecturis salutem in Domino .


Ad universitatis vestre noticiam volumus pervenire quod locus de Porrois eà fuit Deo intentione devotus quod ibi fieret albarum monialium abbatiam et eligeretur que preesset aliis abbatissa , si tamen locus ille eatenus excreverit quod conventus abbacie illius possit de bonis suis et redditibus sustentari .


Attendentes vero nobiles viri , Buchardus de Malliaco et Matheus , frater ejus , hoc eis non modicum proficere ad salutem si diebus suis ibidem institui contigeret abbatissam , ad sustentationem conventus predicte abbacie decreverunt , pro remedio animarum suarum et parentum suorum nec non et amicorum , suas elemosinas elargiri .


Dictus autem Buchardus et Matildis , uxor ejus , dederunt et concesserunt domui de Porrois in puram et perpetuam elemosinam quidquid , post primam donationem jamdudum eidem domui factam ab ipsis , possidebant in nemore de Molerai quod pertinebat ad hereditatem prefate Matildis usque ad magnam viam que vocatur la Chevée de Bulloher que dividit dictum nemus de deffes de Romevilla , ita tamen quod dicta domus de Porrois annuatim eis persolveret in festo Sancti Remigii viginti solidos parisiensium censuales .


Si vero dicta domus de Porrois in terra sua decem arpennos vinearum , emptione vel donatione , vel quocumque aliomodo acquirere poterit , concesserunt eidem ac domui quod possit sine coactione vendendi pacifice possidere .


Ceterum prefata Matildis , uxor domini Buchardi , hanc elemosinam concessit coram dilectis nostris Ernaudo et Stephano , archidiaconibus parisiensibus et fide interposita repromisit se ipsam elemosinam servaturam et in perpetuum defensuram .


Matheus vero Malliaco , consensu Domini Buchardi , fratris sui primogeniti , dedit et concessit pro anime sue et patrum et amicorum suorum salute , predicte domui de Porrois in perpetuam elemosinam centum solidos parisiensium percipiendos in censu suo de Malliaco annuatim et in die Sancti Dyonisii persolvendos , et totam vineam suam de Pruneio .


Si autem aliquando dictos centum solidos vel equivalens in partibus istis , sine dampno dicte domus , assignare voluerit , eidem licebit ad consilium et assensum abbatis Vallium et abbatisse loci predicti .


Preterea concesserunt dicte domui quindecim libras parisiensium in redditibus suis de Meulleato de elemosina parentum eorum , videlicet Mathei et Matildis , percipiendos sic prima die martii quinquaginta solidos , et prima die junii quinquaginta solidos , et prima die septembris centum solidos , et prima die decembris centum solidos ; et decem modios bladi in molendinis de Galardone , in molendinis scilicet Matildis , matris sue , videlicet in molendino de Richebore et in molendino de Archenout , quos decem modios et plures alios dicta Matildis de conquestu suo possidens acquisivit .


Et si contigerit quod predecti decem modii bladi de prefatis molendinis non possint exsolvi de molendino de Fonte et de molendino de Freiteval in quibus eadem Matildis suam habet similiter conquestum totum residuum suppleatur .


Has quidem elemosinas dictus Buchardus et Matheus , frater ejus , fide interposita coram nobis fîrmantes , promiserunt se eas perpetuis temporibus servaturas .


Ego Petrus de Noisi , miles , notum facio omnibus présentes litteras inspecturis quod ego dedi in perpetuam elemosinam abbatisse et conventui Portus Regis , unum arpentum vinee cujus una medietas est in loco qui dicitur Fons Sancti Martini , alterius vero medietatis pars est in loco qui dicitur Vallis Girardi et pars altera in loco qui dicitur Aquintes .


Hanc autem elemosinam dictis abbatisse et conventui donavi pro salute anime fratris mei Johannis , defuncti et omnium amicorum meorum .


inspecturis Officialis Curie Parisiensis , salutem in Domino .


Notum facimus quod in nostra presentia constituti Gervasius Le Viautre , miles , et Katerina , ejus uxor , recognoverunt se vendidisse in manu mortua , abbatisse et conventui de Portu Regis triginta sex arpenta terre arabilis in parrochia de Sarcleyo , in territorio de Villa Rati pro ducentis libris parisiensium , centum solidis minus , sibi jam solutos , ut confessi sunt coram nobis .


Preterea recognoverunt , se nomine escambii , pro quinque sextariis bladi annui redditus quos debebunt abbatisse et conventui antedictis , ex legato defuncti Guidonis de Viletein , armigeri , nepotis ejusdem Gervasii , se dedisse eisdem abbatisse et conventui , et earum monasterio , quatuor arpenta terre arabilis in territorio antedicto .


Dicta autem Katerina quitavit , sub fide prestita , eisdem abbatisse et conventui quidquid juris habebat racione dotalicii , vel alio quocumque modo in dicta terra ; asserens quod ad hod faciendum , vi , vel metu nonfuerat inducta , sed voluntate spontanea faciebat .


Universis presentes litteras inspecturis ego Matildis , domina Malliaci salutem in Domino .


Noverint universi quo ego , tanquam secunda domina , volo et concedo ut abbatissa et conventus de Portu-Regis habeant et teneant in perpetuam in manu mortua sine coactione vendendi aut extra manum suam ponendi quadraginta arpente terre arabilis sita in parrochia de Sarcleyo in territorio de Villa Rati , que predicta arpenta abbatissa et conventus , nomine sui monasterii emerunt à nobili viro Gervasio milite dicto Le Viautre et Katerina , ejus uxore , triginta sex arpenta pro ducentis libris parisiensium , centum solidis minus , et alia quatuor arpenta ab eisdem Gervasio et Katerina data fuerunt eisdem abattisse et conventui in escambium pro quinque sextariis bladii ex legato Guidonis de Viletain , armigeri quondam nepotis Gervasii antedicti .


officialis curie Parisiensis salutem in domino .


Notum facimus quod in nostra presentia constituti Guillermus de Yssiaco , et Johannes frater ejus , milite , recognoverunt se quitasse monialibus de Porregio in perpetuam venditionem quadraginta arpentorum terre quam dominus Gervasius dictus Le Viautre , avunculus eorumdem fratrum fecisse dicitur monialibus antedictis .


Universis presentes litteras inspecturis ego Buchardus de Malliaco , miles , salutem in Domino .


Noverint universi quod ego volo et concedo ut abbatissa et conventus de Portu Regis et eorum monasterium habeant et teneant in perpetuum , in manu mortua quadraginta arpenta terre arabilis sita in parrochia de Sarcleyo in territorio de Villa- Rati , que movebant secundo de feodo karissime matris mee Matildis , domine de Malliaco .


Universis presentes litteras inspecturis , ego Matheus de Malliaco , miles , salutem in Domino .


Noverint universi quod abbatissa et conventus de Portu regis satisfecerunt mihi de quadraginta libris parisiensium pro quinto denario venditionis triginfa sex arpentorum terre arabilis sitorum in parrochia de Sarcleyo in territorio de Villa Rati que triginta sex arpenta terre nobilis vir Gervasius dictus Le Viautre , miles , et Katerina , uxor ejus , eisdem abbatisse et conventui et earum monasterio pro ducentis libris parisiensium , centum solidis minus , in perpetuum vendiderunt ; que siquidem triginta sex arpenta terre movebant primo de feodo meo , et quito ipsas abbatissam et conventum etearum monasterium de pecunia supradicta .


Officialis Curie Parisiensis , sal .


Notum facimus quod constituti coram nobis Petrus de Monsteriolo , miles , et Beatrix , uxor ejus , recognoverunt quod defuncta Margarita dicta de Aqua Bona , quondam soror dicte Beatricis , legavit dum viveret abbatie et conventui de Portu Regis et earum monasterio unum arpentum vinee situm apud Marliacum in loco qui dicitur Planus Campus quem dicebant movere de feodo et dominio eorum ex parte ejusdem Beatricis .


Officialis curie Parisiensis salutem in Domino .


Notum facimus quod in nostra presentia constitutus Amalcius de Yssiaco , miles , quitavit venditionem terrarum in territorio de Villever in parrochia de Sarcleyo quam defunctus Gervasius le Viautre , miles , frater dicti Amalrici et Katerina , ejus uxor , fecisse dicuntur abbatisse et conventui de Portus Regis .


Universis presentes litteras inspecturis Decanus de Sarcleyo salutem in omnium Salvatore .


Noverit universitas vestra quod in nostra presentia constituta Katerina , relicta defuncti Gervasii Le Viautre , militis , recognovit se recipisse in pecunia numerata novies viginti libros parisiensis monete ex venditione quadraginta arpenta terre sitorum in territorio de Villerat in parrochia de Sarcleyo , ob abbatissa et conventu de Portu Regis .


inspecturis Officialis Curie Parisiensis salutem in Domino .


Notum facimus quod constituti coram nobis Nanterus de Giriaco , scutifer , et Ada , uxor ejus , recognoverunt quod abbatissa et conventus de Porregio , habebant et possidebant nomine monasterii sui septem arpenta terre arabilis inter Noisiacum et Regnemolin de feodo eorumdem Nanteri et Ade , ratione ejusdem mulieris moventia primo .


Omnibus presentes litteras inspecturis Hemericus de Narbona , clericus , filius quondam bone memorie Nemerici , vice-comitis Narbone et Margarete , ejus uxoris , sororis quondam nobilis viri Mathei de Malliaco , militis , salutem .


Notum sit omnibus quod Nemericus et Margareta , uxor ejus , parentes mei , dederunt olim et concesserunt in perpetuam elemosinam abbatie de Portu Regio , parisiensis diocesis C solidos parisiensium annui redditus in censu quem ex parte dicte Margarete habebunt apud Quarrerias in diocesi Rothomagensi , ab abbatissa et conventu prefate abbacie , nomine sui monasterii , habendos et percipiendos annuatim die Sancti Remigii .


Quam donationem ego Nemericus volo et accepto et dico me ratam habere coram omnibus , et promitto , etc .


Noverint universi quod ego Petrus de Bello Videre , vendidi pro centum libris parisiensium quas in pecunia numerata integre habui et recepi , abbatisse et conventui Portus Regis , ordinis cisterciensis , parisiensis dyocesis , duos modios bladi annui redditus ad mensuram parisiensem quorum medietas de frumento erit , altera medietas de avena , assignatos eidem super totam terram meam de Bello Videre quam de domino rege Francie teneo , quos videlicet duos modios infra octabus Omnium Sanctorum in grangia mea de Bello Videre abbatisse et conventui supradictis , vel eorum mandato , teneor reddere annuatim quod si non integre solverim infra jam dictum terminum pro singulis septimaniis quibus essem in mora , solvendi eis , pro pena , ad quam sponte me obligavi tenebor reddere unum sextarium bladi ad mensuram parisiensem supra debitum principale .


Ad istas pactiones omnes in perpetuum observandas , obligavi me et totam terram meam superius nominatam et omnes successores meos ad quos dicte terre mea successio vel in toto , vel in parte in posterum est ventura ; hoc ajecto quod si quis contraveniret contra predictas pactiones teneretur solvere omnes expensas quas domus Portus Regis predicta faceret ex hac causa .


Sciendum vero quod sive in predicta terra propter diversos heredes , divisionem contingat fieri , sive non , semper ille qui tenebit herbergagium meum de Bello Videre , tenebitur reddere annuatim , mandato abbatisse et conventus Portus Regis duos modios bladi ad mensuram parisiensem , quorum sit una medietas in de frumento , et altera de avena in grangia mea predicta , sive in loco suo dicta grangia fuerit , sive alibi transmittetur , tenebitur et ipse penam adjectam integre reddere nisi duo predicti modii infra terminum prenotatum integre solverentur .


Hæc omnia fide prestita concesserunt filius meus Petrus et uxor mea Ysabel , sub eadem fide promittentes quod nanquam contravenirent .


Blanchia Dei gratia Francorum regina , universis ad quos littere presentes pervenerint , salutem , Notum facimus quod nos dilecto et fideli nostro Petro de Bello Videre , licenciam dedimus et concessimus quantum ad nos pertinet quia res de feodo nostro movet , quod ipse vendere possit abbatisse et conventui Portus Regis unum modium frumenti et unum modium avene , annui redditus , singulis annis in granchia ipsius Petri apud Bellovidere percipiendos .


Actum apud Conne anno Domini millesimo ducentesimo quadragesimo secundo , mense octobris .


Ludovicus Dei gratia Francorum rex .


Notum facimus quod nos dilecto nostro Petro de Bello Videre , militi , licenciam dedimus et concessimus , quantum ad nos pertinet , quia res de feodo nostro movet , quod ipse vendere possit abbatisse et conventui Portus Regis unum modium frumenti et unum modium avene , annui redditus , singulis annis in granchia ipsius Petri apud Bellovidere percipiendos .


Actum apud Conne super Ligerim anno Domini , millesimo ducentesimo quadragesimo secundo mense Octobris .


Universis presentes litteras inspecturis Buchardus dominus Malliaci salutem in Domino .


Noveritis quod in nostra presentia constitutus , Guillelmus de Chaponval recognovit se recepisse ad firmam pro decem sextariis bladi , medietatem hybernagii et medietatem avene , septem arpenta terre arabilis sita apud Noisiacum , in territorio Furcarum a monialibus de Portu Regio , que arpenta dictus Guillelmus débet tenere per viginti quatuor annos cum decima quam dicte moniales habent apud Noisiacum , quam terram dicte a moniales habebant bone memorie Eremburgi quondam abbatissa Porregii , tali conditione : quolibet anno dictus Guillelmus tenetur reddere de stramine unam trosam infra festum Beati Martini hyemalis apud Malliacum in domo dictarum monialium et dicta decem sextaria bladi debet adducere dictus Guillelmus ibidem in horeis monialium predictarum , quod si non faceret , tenemur ad hoc ipsum compellere faciendum .


Ego Buchardus , miles , dominus Malliaci , omnibus presentes litteras inspecturis , salutem in Domino .


Noveritis quod dominus Petrus , miles , bone memorie , frater meus qui fuit dominus Malliaci , tenebatur ex debito patris nostri , reddere abbatie Portus Regis septies viginti libras parisiensium et insuper eis debebat quinquaginta solidos parisiensium annui redditus in perpetuum assignare et ex pacto se obligaverat in predicto redditu et summa pecunie supradicta , abbatisse et monialibus dicti loci decem libras annui redditus assignare parisiensis monete .


Cum igitur ex successione ipsius teneor quod ipse promiserat adimplere , decem predictas libras annui redditus assignari abbatisse et monialibus supradictis percipiendos in nemoribus que sunt prope abbatiam Portus Regis , scilicet in nemoribus que sunt ultra caveiam Busci Loheri contigua nemoribus earumdem , salva tamem guarania mea in nemoribus supradictis .


Verum quod jam dicta nemora sunt in manus et dominio matris mee , si casu aliquo contingente fieret ne dicta assignatio in eisdem nemoribus facta valeret , volo quod dicte abbatissa et moniales Portus Regis percipiant annuatim dictas decem libras annui redditus in censibus meis quos habere debeo apud Castrumforte post decessum matris mee ; ita quod si quid dificerit de aliis meis redditibus integre persolvantur .


Cui rei , fide data , assensum prebuit Agnès , uxor mea .


Reginaldus , Dei gratia Carnotensis episcopus universis Christi fidelibus ad quos presens scriptum pervenerit , salutem in Domino .


Ad universorum noticiam volumus pervenire quod Petrus de Faverosis et Eremburgis , uxor ejus , in nostra presentia constituti , quidquid habebant in decima Sancti Scubiculi , scilicet quartam partem tam in grossa quam in minuta resignaverunt in manus nostras ad elemosinandum sanctimonialibus de Porregio , fide ab ipsis prestita quod inea nichil de cetero reclamarent , concedente hoc Cecilia , matre ejusdem Petri , et quitante fide interposita quidquid habebat in ea .


Insuper etiam Petrus Poter et Hugo , frater ejus , de quorum feodo hoc movebat , istud fo edum suum et quidquid in hoc juris habebant in perpetuum quitaverant , et super hoc garantiam , fide interposita , promiserunt .


Actum Carnoti anno gracie millesimo ducentesimo quindecimo , mense junio .


Universis presentes litteras inspecturis Adam , dominus de Galardone et Philippus , frater ejus , milites , salutem in Domino .


Notum facimus quod nos , de voluntate et assensu Agnetis , uxoris mee qui vocor Adam , vendidimus et quitavimus abbatisse et conventui de Portu-Regis pro sexaginta libris Carnotensium quas recepimus in pecunia numerata , totam terram nostram quam habebamus arabilem in parrochia de Escrones , inter terram dictarum abbatisse et conventus et terram defuncti Petri de Richervilla , militis , que vocatur Chahengnai et movet de domino Petri Galteri , militis , et est de feodo domini Regis predictis monialibus in perpetuum possidendum .


Predicta vero Agnes spontanea , etc . . . . .


inspecturis Petrus Galteri de Escrones , miles , s .


Noverint universi quod ego , tanquam primus dominus , assensu et voluntate Marie , uxoris mee , volo et concedo ut abbatissa et conventus de Portu-Regis et monasterium eorum habeant et teneant in perpetuum , salva justicia mea , in manu mortua , totam terram arabilem situam in parrochia de Escrones inter terram dictarum abbatissa et conventus et terram defuncti Petri de Richervilla , militis , quam emerunt nomine sui monasterii nobili viro Adam , domino de Galardone et Philippo , fratre suo , militibus , pro sexaginta libris carnotensium quam terram predicti milites tenent de me pro viginti denarii carnotensium annui censu .


Universis presentes litteras inspecturis Officialis Curie Carnotensis salutem in Domino .


Noverint universi quod in nostra presentia constituti Simon de Valle Cresonis et Matildis , uxor ejus , recognoverunt se vendidisse abbatisse et conventui Portus Regis duas pecias vinearum et hereditate dicte Matildis moventes quorum una que vocatur vinea de Mers sita est apud Vernolium versus Vernoletum juxta vineam abbatis et conventus de Alba Curia , et altera pecia que vocatur Planta de Batetz sita est inter Vernolium et Boullart .


Que due pecie vinearum circa tria arpenta continere dicuntur , et pro qualibet dictus Simon et Matildis , uxor ejus , novem denarios parisienses censuales , nomine arpenti et dimidii vinee reddere consueverunt nobili viro Matheo de Malliaco in cujus feodo et censiva sita sunt pro quadraginta libris parisiensium et duas terras ?


proquatuor libris parisiensium , de qua totali summa pecunie predicti Symon et ejus uxor coram nobis se tenuerunt propagatis in pecunia numerata .


Promiserunt dictus Symon et Matildis , uxor ejus , etc . . . . .


Conventum etiam fuit in contractu venditionis quod si due dicte pecie vinee ultra tria arpenta ad perticam patrie contineant , dicti Symonet Matildis , uxor ejus , in hoc quod super erit nichil poterunt reclamare .


Si vero minus contineant , dicti Symon et ejus uxor non terrebuntur quod defecerit perficere abbatisse et conventui supradictis .


Omnibus presentes litteras inspecturis , Officialis Curie Parisiensis salutem in Domino .


Notum facimus quod in nostra presentia constituti Garinus de Roseriis , armiger , et Isabellis de Orsignies , uxor ejus , voluerunt venditionem et laudaverunt de quinquaginta arpenta terre arabilis sita in feodo de Lymos , item et cujusdam domus cum suis pertinenciis sitis inter grangiam monialium de Portu-Regis et Montigniacum in parrochia de Magniaco , et viginti quatuor arpentorum nemoris sita in clauso de Haya , item et sex arpenta terre Moleriarum .


Quam venditionem Johannes de Orsignies armiger et Isabellis et Maria , sorores predicti Johannis , nomine suo et nomine Reginaldi , patris eorum , fecisse dicuntur abbatisse et conventui de Portu Regio et eorum monasterio pro trecentis et sexaginta libris parisiensibus .


Universis Christi fidelibus presentes litteras inspecturis ego Matheus de Malliaco , miles , salutem in Domino .


Noveritis quod dominus Petrus de Noysiaco , miles , in infirmitate detemptus dedit in elemosinam Sedilie , nepti sue , filie Guillermi , fratris dicti Petri , octo libras parisiensium annui redditus quas dictus Petrus a me tenebat in feodo meo de Meullento .


Que predicta Sedilia , accipiens habitum religionis apud abbatiam de Portu- Regio , dedit se et predictas octo libras cum aliis rebus suis predicte abbatie in manu mortua , sine coactione vendendi aut ponendi extra manum suam , in perpetuum pacifice et quiete possidendam .


Noverint universi quod ego Odo de Tiverval , miles , et Tecla , uxor mea , dedimus in puram et perpetuam elemosinam pro remedio animarum nostrarum et antecessorum nostrorum , ecclesie Beate Marie de Portu Regio et monialibus ibidem Deo servientibus , duos modios bladi , unum hibernagii et alterum avene in decima nostra de Joi singulis annis in festo Sancti Remigii recipiendos .


Universis Christi fidelibus presentes litteras inspecturis , frater Th . . .


dictus abbas Valliam Sarnaii , salutem in Domino Notum facimus quod cum Petrus de Noisi , miles , dedisset ob remedium anime sue monasterio Portus Regis centum libras parisiensium ad capellanium ibidem constituendam nos tanquam pater dicti monasterii , dictam elemosinam gratam habentes et acceptam , volumus et constituimus precipientes ut unus monachus ibidem perpetuo superaddatur numero monachorum ibi residentium qui dictam capellaniam deserviet , tali modo videlicet quod cum statutum sit a capitulo generali quod semper in dicto monasterio sint duo monachi residentes qui ibidem divinum officium celebrent et audient confessiones monacharum superaddatur et tercius specialiter pro dicta capellania deservenda , qui tam pro vivis quam pro mortuis , quin etiam pro solemnitatibus in ordine constitutis prout si placuerit , poterit celebrare .


Nos verso soror P . . .


dicta abatissa Portus Regis , totusque ejusdem loci conventus dictam ordinationem capellanie factam per venerabilem Fratrem monasteri ; nostri superius nominatum concedimus et laudamus promittentes eum in perpetuum observare .


Ad eternam rei memoriam et testimonium facta sunt duo paria litterarum sigillorum nostroram munimine roborata , quorum una in monasterio Vallium Sarnai servabitur , alia vero in monasterio Portus Regis remanebit .


Omnibus presentes litteras inspecturis Officialis Curie Parisiensis , in Domino salutem .


Notum facimus quod in nostra presentia constituti Phillipus de Villa Faverose et Avelina , uxor ejus , recognoverunt quod defunctus Petrus de Noisiaco , milès , legaverat in extremis abbatisse et conventui de Portu Regis , ordinis cisterciensis quadraginta septem arpenta terre et quadam domum de quibus fit mentio in quibusdam litteris nostris sigillo Curie Parisiensis sigillatis , et prout in dictis litteris continetur dominus Adam de Buloher , miles , et Isabellis , uxor ejus , dicuntur assensisse in hac recognitione .


Recognoverunt insuper dicti Philippus et ejus uxor , quod ipsi Adam et ejus uxor fecerunt permutationem abbatise et conventui supradictis de XXX ta uno arpentis terre uno quarterio minus pro viginti novem arpentis terre jam dictis .


Recognoverunt insuper dicti Philippus et Avelina quod dicti Adam et Isabellis concesserant ut dicte moniales predicta triginta unum arpenta quarterio minus , teneant cum terre olim elemosinata a predicto Petro , in manu mortua , salvis eis et eorum heredibus sex denarios tantummodo . . . . .


Promiserunt insuper dictus Philippus et Avelina , fide in manu nostra corporaliter prestita quod contra , etc . . . . .


Notum facimus quod in nostra presencia constitutus Johannes armiger de Alneto recognovit se vendidisse , et in perpetuum quitasse abbatisse et conventui de Portu Regis , ordinis cisterciensis , pro septies viginti libris parisiensium , jam sibi solutis quicquid juris , juridictionis et dominii habebat vel habere poterat quocumque modo apud Vallem Mori juxta Portum Regis et in territorio ejusdem ville de Valle Mori in terris , nemoribus , pratis , censibus , domo , redditibus , droituris , hosticiis et rebus omibus aliis quibuscumque , nichil juris , dominii , juridictionis , proprietatis seu possessionis in rebus sibi aut successoribus sui in posterum retinens .


Renuncians expresse actioni et exceptioni non numerate , non tradite et non solute pecunie ; promisit enim dictus Joharnnes fide in manu nostra prestita corporali , quod contra venditionem et quitationem hujusmodi per se vel per alios non venient in futurum et quod venditionem predictam dictis abbatisse et conventui garantizabit et liberabit ad usus et consuetudines Francie contra omnes .


Petrus vero de Alneto , miles , pater dicti Johannis , et Gazo , armiger , frater dicti Johannis , coram nobis constituti venditionem istam voluerunt et laudaverunt et quitaverunt dictis abbatisse et conventui , in perpectum quicquid juris et dominii habebant vel habere poterant quocumque modo in rebus superius annotatis et de non veniendo contra , fidem in manu nostra corporaliter prestiterunt .


Ego Guido dominus Caprosie notum facio quod de voluntate Helissendis , uxoris mee et heredum meorum volo et concedo emptionem quam fecerunt a Johanne de Alneto , armigero abbatissa et conventus Portus regii in villa de Villemorier et ejusdem ville territorio in terris , nemoribus , etc . . . . .


Omnibus présentes litteras inspecturis , Officialis Curie Parisiensis salutem in Domino .


Notum facimus quod in nostra presentia constituti dominus Adam de Buloher et domina Ysabellis , ejus uxor , recognoverunt quod defunctus Petrus de Noisiaco miles , legaverat in extremis abbatisse et conventus Portus Regis , ordinis cisterciensis , quadraginta septem arpenta terre site apud Buloher quarum quadraginta quinque arpenta movent de feodo dictorum Ade et Ysabellis et residuum de censiva eorum ad sex denarios capitalis census tantummodo , necnon et quandam domum sitam in eadem terraque movet partim de feodo dictorum Ade et Isabellis et partim de censiva eorum .


Voluerunt insuper et concesserunt dicti A . . .


et Y . . .


ut dicte abbatissa et conventus dicta arpenta permutationis nomine concessa cum alia terra eisdem monialibus legata a dicto defuncto Petro habeant perpetuo in manu mortua , sine coactione vendendi , aut ponendi extra manum suam , quittantes expresse quidquid juris habebant , seu habere poterant in dictis rebus , salvo tamen sibi et heredibus suis censu predicto sex denariorum et omni jure quod eis competit ratione dicti census .


Preterea asseruerunt quod dicte moniales dederant dicte Isabelli et ejus heredibus domum annotatam a dicto defuncto collatam monialibus antedictis .


Officialis Curie Parisiensis salutem in Domino .


Notum facimus quod in nostra presentia , constituti dominus Thomas de Balanvillari , miles , et domina Aalipdis uxor ejus voluerunt et concesserunt quod abbatissa et conventus de Portu Regis habeant et possideant pacifice in posterum totum feodum quod Johannes de Alneto tenebat ab eisdem Thoma et Aalipdi , ejus uxore , in Vallemorier in manu mortua , sine exactione vendendi aut ponendi extra manum suam , quitantes nichilominus predicti Thomas et Aalipdis , uxor ejus , quicquid juris habebent vel habere poterant in dicto feodo ratione dotalicii , jure hereditario vel conquestus seu dominii , vel alio quoquo modo .


Promiserunt etiam dicti Thomas et Aalipdis , uxor ejus , fide in manu nostra prestita corporali , quod contra premissa per se , vel per alium , non venient in futurum .


Universis presentes litteras inspecturis , Officialis Curie Parisiensis , in Domino salutem .


Notum facimus quod in presencia nostra constitutus Rogerius de Villa Davrei , armiger , asseruit quod Stephanus de Meudon , miles , dederat in perpetuam elemosimam monialibus de Porrois , cisterciensis ordinis , quamdam vineam apud Meudon , sitam in loco qui dicitur Le Perier .


Recognovit autem dictus Rogerus se recipisse de dictis monialibus quinquaginta solidos parisiensium in pecunia numerata pro hujusmodi quittatione facienda .


Quod ut ratum et firmum sit presentes litteras impressione sigilli Curie Parisiensis roboravimus .


Officialis Curie Parisiensis , salutem in D no .


Notum facimus quod in nostra presentia constitutus Guido de Pictapetra , clericus , asseruit quod habebat et possidebat duas pecias prati sitas in duobus locis subtus Germainvillam in dominio Mathei de Marliaco , militis , pertinentes ad ipsum jure hereditario ; quas duas pecias prati recognovit se vendidisse abbatisse et conventai de Portu-Regis pro exdecim libris parisiensibus , jam sibi solutis in pecunia numerata .


et ad usus et consuetudines Francie garantizabit contra omnes .


Reginaldus vero et Guarinus fratres ejusdem Guidonis , clerici , venditionem istam voluerunt , etc . . . . .


Noverint universi quod ego Garnerius Moreher , miles , elemosinam illam quam Odo de Tiverval , miles , et uxor ejus Tecla , soror mea , fecerunt domui de Portu Regio , benigne concessi , duos scilicet modios bladi in decima de Joe que ad feodum meum pertinebat , unum videlicet hybernagii et alterum avene , singulis amnis in festo Sancti Remigii recipiendos .


Hanc autem elemosinam concesserant fratres mei Johannes , clericus , et Philippus , canonicus Carnotensis .


Omnibus presentes litteras inspecturis , officialis archidiaconi Carnotensis , salutem in Domino .


Noveritis quod in nostra presencia constituta et in jure , nobilis domina Maria de Sancto Scubiculo recognovit quod ipsa tenetur ponere singulis annis mestivarios ad mestivandum decimam de S to Scubiculo in qua dicebant moniales de Porta Regis se habere partem suam cum aliis duobus , ita scilicet tempestive quod predicti mestivarii quam cito garbe dicte decime ad granchiam , ad quam duci contigerit dictam decimam adducentur vel adduci inciperent , dictas garbas teneantur intassare et decimam triturare de die in diem continue quousque tota decima trituretur .


In cujus rei testimonium et munimen presentes litteras sigillo curie archidiaconi Carnotensis fecimus sigillari .


Officialis Curie Parisiensis . . . . .


Notum facimus quod in nostra presencia constituti Johannes dictus Burgein ?


miles et Maria , ejus uxor , voluerunt ratam habuerunt venditionem quam Johannes de Alneto et ejus uxor fecerunt abbatisse et conventui de Portu Regis de quibusdam terris , pratis et rebus aliis qualiscumque , sitis apud Vallem Morerii , quarum rerum venditarum idem Johannes , miles , erat tercius dominus feodi .


et garantizabunt ad usus et consuetudines Francie contra fratres et sorores dicti militis , confitentes se ab eisdem abbatissa et conventus undecim libras parisiensium pro quitatione hujusmodi in numerata pecunia recepisse .


Ego Guido dictus Malus Vicinus , miles , notum facio universis quod cum domina Aalipdis de Chantilliaco , quondam soror mea , ante obitum suum legavisset abbatisse et conventui de Portu Regis , cisterciensis ordinis , duodecim libras parisiensium annui redditus , super quintum hereditatis sue , et ad hoc quintum non sufficeret ; et alias super dicto quinto usque ad duodecim libras annui redditus apud Vallem-Guidonis legavisset et dictum quintum valeret tantummodo viginti libras annui redditus , ego Guido a quo dicta domina dictam terram tenebat , nomine heredum ipsius defuncte , assignavi eisdem abbatisse et conventui octo libras parisiensium annui redditus percipiendas in denariis quos homines de Calidis-Furnis debebant annuatim predicte domine in festo Beati Dyonisii .


officialis curie Parisiensis salutem in domino .


Notum facimus quod in nostra presentia Guillermus de Solario , gener Johannis de Solario , et Maria ipsius Guillermi uxor , dicti Johannis filia , asseruerunt quod possidebant apud Malliacum quemdam peciam vinee in territorio quod vulgariter dicitur Rivus furtatus , inter vineas Emeline de Puteo , matertere ejusdem Guillermi quitam et liberam ab omni censu , onere , consuetudine et costuma , exepta decima , de conquestu ab ipsis Guillermo et ejus uxore communiter facto , constante matrimonio inter ipsos partim et partim ex hereditate ipsius Guillermi .


recognoverant se vendidisse religiosis mulieribus abbatisse et conventui de Portu Regis pro viginti quatuor libris parisiensium , jam ipsis venditoribus traditis et solutis prout confessi sunt coram nobis .


Omnibus presentes litteras inspecturis , Bucherdus Malliaci dominus , salutem in Domino .


Noverint universi quod ego volo , concedo et approbo , de assensu et voluntate Agnetis , uxoris me , concessiones et donationes quas fecit domina Mabilia matertera mea , de assensu et voluntate domini Mathei de Malliaco patrui mei , mariti ejusdem Mabilie , abbacie de Portu Regio et monialibus ibidem deo servientibus , cisterciensis ordinis , parisiensis dyocesis , videlicet quidquid habent et possident dicte moniales apud Chaagnaium , apud Broisin , et in decima de Coperia , et in duobus arpentis prati sitis subtus Germevillam , que Guido clericus de Porta petra vendidit dictis monialibus , et in terra de Villerat et de Alneto , et in terra que fuit defuncti Petri de Noisiaco , militis , et XXX libras que fuerunt date pro terra de Chaagnaio et decimam de Reets , et decimam de Volers que luit domini Hugonis de Joiaco , militis et decimam de Tonsus , et duodecim arpenta terre arabilis que dedit eisdem monialibus domicella Eremburgis de Oussegniis , pro Johanna filia sua , et etiam domos de Portu Regio , et si quid juris possessionis vel proprietatis in situ loci abbacie supradicte habebat vel habere poterat , eisdem concedo et omnia alia quecumque que habent et possident in domino ejusdem Mabilie , matertere mee et etiam in dominio domine Matildis , matris mee , sive in feodis vel retrofeodis earumdem , a quibuscumque eisdem fuerint concessa vel donata , dictis monialibus concedo habenda et in perpetuum possidenda , promittens quod contra concessiones et donationes predictas per me vel per alium non veniam in futurum .


Notum facimus quod in nostro presencia constitutus dominus Gervasius de Separa , miles , asseruit quod defunctus Guillelmus de Buc , miles , dederat olim in elemosinam abbatisse et conventui de Portu Regis quandam peciam vinee , site ut dicitur Separam in territorio de Masuris in censiva ejusdem Gervasii et domini Hugonis de Separa militis , ad tres denarios censuales .


Quam elemosinam idem Gervasius primus dominus , ut dicitur predicte censive , voluit , laudavit et concessit coram nobis , concedens quod predicte abbatissa et conventus teneant in perpetuum et possideant predictam vineam in manu mortua .


Et promisit idem Gervasius fide in manu nostra prestita quod contra concessionem istam per se vel per alium non venient in futurum et quod dictam vineam liberam et quitam ab omni costuma ad dictum censum tanquam primus dominus predicte censive memoratis abbatisse et conventui ad usus et consuetudines Francie garantizabit contra omnes qui ratione primi domini possent indicta censiva aliquid reclamare preter quam contra prefatum Hugonem de Separa , militem , qui in dicta censiva habere dicitur quintam partem .


Omnibus presentes litteras inspecturis Johannes , comes Montisfortis , salutem in Domino .


Noverint universi quod ego ob remedio anime mee et predecessorum meorum de assensu et voluntate Johanne , uxoris mee , da et concedo ex nunc in perpetuam elemosinam religiosis mulieribus abbatisse et conventui Portus Regis , ordinis cisterciensis , parisiensis diocesis , et eorum monasterio ducenta et quadraginta arpenta terre que habebam in uno tenenti contigua ex una parte territorio Chamini Petreti , ex alia parte nemori quinque Fratrum ?


ex alia terris leprosorum de Essatis regis , et ex alia terris Roberti de Bachivalle et Guidonis Porcheri de Gambes , ab eisdem abbatissa , conventu et monasterio , ex nunc in perpetuum tenenda et possidenda libere et quiete absque aliquo onere censuali , costuma , servitio et redibitione .


Insuper do et concedo dictis monialibus in puram et perpetuam elemosinam , quantum ad locum pertinet usuarium mortui nemoris in communi foresta Aquiline ad comburendum et pasturam animalium et porcorum per communi foresta Aquiline ut habent alii consuetudinarii extra defensa .


Pro hac autem donatione mihi et heredibus meis dicte moniales quittaverunt totum usuarium quod habebant in communi foresta Aquiline , scilicet vivum nemus ad edificandum et mortuum ad comburendum et passagium porcorum quod ipse habebant in defensis meis et alibi ; et insuper unum modium bladi quem babent in grangia mea de Meriaco .


Et promitto eisdem quod contra dictam elemosinam non veniam in futurum et dictas terras libere et quiete garantizabo bona fide ad usus et consuetudines Francie .


Johannos , comes Montisforlis , etc . . . . .


Ludovicus , Dei gratia Francorum rex , notum facimus quod nos litteras dilecti ac fidelis nostris comitis Montisfortis vidimus in hec verba .


Johannes , comes Montisfortis , etc . . . . .


Actum apud Aquas Mortuas anno incarnationis Domini Mº CCº quadragesimo octavo , mense augusto .


Universis Christi fidelibus presentes litteras inspecturis , frater Thomas , humilis prior Sancti Nigasii de Meullento , salutem in Domino .


Noverit universitas vestra quod nos ratam et firmam habemus et concedimus donationem et concessionem Henrici majoris de Vernolio , factam religiosis mulieribus abbatisse et conventui de Portu Regio cisterciensis ordinis super quadam pecia vinee quam idem Henricus tenebat ad octo denarios censuales a Herberto presbytero nostro , nomine presbyteratus Sancti Nigasii , siquidem ratam habemus et concedimus quitationem , laudationem seu etiam venditionem dictorum octo denariorum factam a domino presbytero prenominato Henrico prout in litteris domini Carnotensis episcopi vidimus plenius contineri .


Reginaldus , Dei gratia Carnotensis episcopus , universis presentes litteras inspecturis , salutem in Domino .


Noverit universitas vestra quod Petrus de Maisons in presentia nostra constitutus , monialibus de Porrois dedit in elemosinam quintam partem decime sue de Meisons et quintam partem tocius hereditatis sue .


Reginaldus , Dei gratia Carnotensis episcopus , universis presentes litteras inspecturis , salutem in omnium salvatore .


Noverit universitas vestra quod Petrus , filius Luce , militis de Richiervilla , in presencia nostra constitutus , laudavit et concessit elemosinam de Sancto Accobilio quam Petrus de Favereus dedit monialibus de Porreyo , assensu et voluntate dominorum per quos vel quorum assensu id facere tenebatur .


Preterea predictus Lucas dedit in elemosinam dictis monialibus partem terre ad edificandam granchiam apud Sanctum Accobilium ad partem sue decime recondendam et ad ceteros usus suos .


Reginaldus , Dei gratia Carnotensis episcopus , omnibus presentes litteras inspecturis , in Domino salutem .


Notum vobis facimus quod dominus Andreas Polins invadiavit sex modios parisienses bladi , medietatem hybernagii et medietatem avene quos babet in decima sua apud Villeraium in Beausse , domine abbatisse de Porrois et conventus ejusdem loci pro centum libris parisiensium , tali pacto quod de marcio in marcium , totam predictam decimam , vel medietatem , vel terciam , vel quartam partem , predictus A . ,


Universis presentem paginam inspecturis , Guido , dominus Alneoli , salutem ac dilectionem .


Noverit universitos vestra quod Andreas Polins , miles , decimam suam de Vilerai , que est de feodo meo , pro centum libris parisiensium monialibus de Porrois , titulo pignoris , obligavit , tali conditione quod quando poterit redimere unam partem , vel quartam , vel terciam , vel medietatem , vel totam decimam redimeret cum voluntas sibi afferuit .


Et ut ista conventio rata foret et stabilis , ego Guido , ad cujus feodum predicta decima pertinet , ad petitionem predicti A .


Actum Alneoli millesimo ducentesimo septimo decimo anno Domini , mense julio .


Odo , Dei gratia Parisiensis epicopus , omnibus presentes litteras inspecturis in Domino salutem .


Notum facimus quod cum dominus Matheus de Malliaco olim esset lerosolimam profecturus , ipse , pro remedio anime sue , assignavit quindecim libras anuii redditus apud Mellentum et posuit eas in nostra et uxoris ejus Matildis dispositione , ut eas assignaremus et conferemus prout videremus expedire .


Consilio itaque bonorum virorum assignavimus eas et contulimus eas in perpetuum ecclesie de Porrois .


Preterea cum dicta Matildis acquisivisset quosdam redditus apud Galardonem , scilicet terciam partem in molendino Herchenout , et dimidiam partem in molendino Divitis Burgi , et quartam pastem in molendino de Freiteval , concessit in perpetuam elemosinam eidem ecclesie decem modia bladi annui redditus in predictis redditibus molendinorum absque omni exactione et molendinorum reparatione percipiendos ad mensuram de Galardon , bladi videlicet rationabili quale molendina lucrantur , ita quod si unum aut duo dictorum molendinorum aliquo casu , quod avertat Deus , in ruinam redigatur de redditu molendinis superstitis prout poterit sufficere predicte ecclesie super decem modiis satisfaciat .


Hanc autem assignationem de super dicta pecunia et memorato blado prefate ecclesie factam laudaverunt et fide interposita concesserunt Buchardus et Matheus fratres filii dictorum Mathei et Matildis , Matheus etiam Mortis morenciaci de cujus feodo movebant prefate quindecim libre eamdem assignationem laudavit et concessit .


In cujus rei testimonium , de consensu ejusdam Matildis et filiorum suorum presentem cartam sigilli nostri fecimus impressione muniri .


Ego Hugo , Dei gratia Sancti germani de Pratis humilis abbas , et totius ejusdem loci conventus , notum facimus tam presentibus quam futuris , non concessisse abbatisse et conventui de Porrois ut liceat eis tenere de nobis ad censum , et in perpetuum sine perturbatione aliqua possidere tres quarterios vinee sitos in territorio de Meudon , et quinque quarterios apud Lovecienes , sub censu duorum solidorum parisiensium quorum sexdecim denarii singulis annis reddentur in octabis Sancti Dyonisii apud Cellam , priori ejusdem loci , relicti vero octo denari apud Yssiacum , salvis nobis omnibus rebus que de censiva possunt pervenire et debent .


Henricus , Carnotensis archidiaconus , omnibus presentes litteras visuris in Domino salutem .


Noverint universi presentes pariter et futuri Petrum de Clauso , apud Abluyas in presentio nostra , in perpetuam elemosinam contulisse abbatisse et conventui de Portu Regio terram duos recipientes sementure modios in terra quam tenebat a domino Guillelmo de Danervilla , milite .


Hanc autem elemosinam concessit et approbavit dictus Guillelmus , miles , coram nobis in villa memorata .


Ego Andreas Polins , miles , notum facio universis presentes litteras inspecturis quod Egidius de Athies , in presentia mea constitutus , laudavit et concessit elemosinam quam Maria , cognata mea , soror Federicis , militis de Monlegnon , dedit monialibus de Portu-Regis , scilicet quidquid habebat apud Tornenfuie quod pertinebat ad feodum Egidii , et idem Egidius de me dictum feodum tenebat .


Hunc autem laudationem ab Egidio factam laudavi et concessi .


Reginaldus , Dei gratia Carnotensis episcopus , universis primis et posteris presentem paginam inspecturis , salutem in Domino .


Notum facimus quod quum abbatissa et conventus sanctimonialium de Porregio Ascelinam filiam Hugonis de Marchesio , militis , in sororem , Dei et caritatis intuitu , gratis receperant , post modum dictus miles , in nostra presentia constitutus , ne dictam filiam suam nuptam Christi parte sui patrimonii relinqueret indotatam , ecclesie de Porregio et monialibus ibidem Deo servientibus , dedit et concessit in perpetuam elemosinam pro portione dicte filie sue , unum modium bladi annui redditus in granchira sua de Marchesio vel de Louvilla , singulis annis percipiendum ad mensuram parisiensem vel de Dordan et tres modios vini in vinea sua de Marchesia annuatim percipiendos ad mensuram dicti castri , et decem solidos in censu suo de Marchesio , die festo Sancti Remigii annuatim percipiendos .


Ut autem donum ejus ratum et stabile permaneat , ad petitionem ipsius Hugonis presentes litteras in testimonium sigillo nostro fecimus roboravi .


Actum Carnoti anno Dominice Incarnationis millesimo ducentesimo septimo decimo , mense aprili .


Universis Christi fidelibus ad quos presens pagina pervenerit , B .


Malliaci dominus , veram in vero salutari salutem .


Notum sit omnibus quod Terricus Rogarita , et Agnes , uxor sua , pro salute animarum suarum et antecessorum suorum dederunt Domino et Beate Marie et monialibus de Porregio in elemosinam quandam domum que fuit Garnerii , filii Fulcardi , et pratum situm apud Mesnil juxta molendinum Herchenout et quatuor solidos et sex denarios censuales habendos annuatim apud Balolet , et sex denarios in vinea Hardoini Molin , tali conditione quod anniversarium ipsius et uxoris ejus fiat in abbatia singulis annis , et ipso die ministretur pitancia conventui de redditibus predictis , scilicet feno prati .


Quod ut ratum sit ego Bucherius et M .


uxor mea , et domina M . ,


M .


Malliaci dominus , etc .


Petrus , Dei gratia Parisiensis episcopus , omnibus presentes litteras inspecturis salutem in Domino .


Notum facimus quod Matheus de Meudon , miles , dedit et concessit monialibus Sancte Maria de Porregio pro anime sue et Marthe uxoris sue et antecessorum salute , tria sextaria ordei et totidem hibernagii in sua decima de Meudon ad mensuram ejusdem ville .


Item dedit eisdem monialibus dupplarium vini in decima sua de Meudon et quandam mensuram in eadem villa salva tamen justicia domus illius , pro qua moniales reddent eidem in festo Sancti Andree tres denarios censuales .


Hoc autem voluit et concessit Stephanus de Meudon , miles , de cujus feodo omnia predicta movebant .


Insuper idem Stephanus et predictus Matheus super hiis fidem suam corporaliter prestiterunt .


Ad hoc Martha , uxor ipsius Mathei , coram Johanne , presbytero de Meudon , hec voluit et concessit , sicut nobis fideliter recitavit .


Noverint universi quod ego Buchardus , dominus Malliaci et Matildis , uxor mea , quitavimus et dedimus monialibus de Porregio quadraginta solidos parisiensium et novem denarios et obolem quos solebant reddere nobis de nemore Molerez quod pertinebat ad hereditatem predicte Matildis , uxoris mee usque ad magnam viam que vocatur la Chevee de Bulloher que dividit dictum nemus de deffes de Removilla , pro remedio animarum nostrarum et patrum et matrum et antecessorum nostrorum , libere et quiete in perpetuam elemosinam possidendos , salva justicia nostra .


Quitavimus etiam viginti solidos quos Simon Monachus , miles , emerat de canonicis de Faleise quos Matheus pater meus , dederat eis in quodam furno sito in Vetere Judea Parisius .


Concessimus etiam quandam domum apud Marleium quam Odelina dedit eis in elemosinam , salva justicia nostra .


Notum sit omnibus presentibus et futuris quod ego Germundus de Pasticiis , pro remedio anime mee et antecessorum meorum , dono et concedo in puram et perpetuam elemosinam domui Porregii , decimam meam totam quam habeo in Albavilla et in Mansio , ob eadem domo in perpetuum quiete et pacifice possidendam .


Notum sit tam presentibus quam futuris quod Laurencia , uxor Symonis de Rossegni , laudavit et fide interposita concessit invadiationem grosse decime de Goherville quam Symon , dominus suus , domui de Porrois invadivit pro triginta libris parisiensium scilicet quartam partem que ei contingit .


Hoc autem factum est coram me , S .


decano Castrifortis .


Officialis archidiaconi Parisiensis , omnibus presentes litteras inspecturis , salutem in Domino .


Notum facimus quod cum causa verteretur coram nobis inter abbatissam et conventum de Porrois ex una parte , et Guillelmum de Claciaco militem , ex altera , supra quadraginta solidis parisiensium quod dicte abbatissa et conventus dicebant sibi legatos fuisse in elemosinam a defuncto Theobaldo de Claciaco , clerico , fratre dicti Guillelmi , singulis annis in censu de Grooleio , percipiendos .


Lite super hoc coram nobis legitime contestata , testibus receptis , attestationibus publicatis , rationibus et allegationibus hinc inde propositis et plenius intellectis , habito prudentiam vivorum consilio , per definitivam sententiam adjudicavimus dictis abbatisse et conventui de Porrois contra predictum militem prefatos quadraginta solidos in predicto censu de Groolaio percipiendos .


In cujus rei testimonium et memoriam presentes litteras fieri fecimus et sigilli curie archidiaconi Parisiensis munimine roborari .


Universis presentes litteras inspecturis , Ernaudus , Parisiensis archidiaconus , salutem in salutis auctore .


Noverit universitas vestra quod Simon de Braya , bone memorie , in ultima voluntate sua , pro remedio anime sue , legavit abbatisse et conventui de Porrois domum sitam Parisius in Halis que fuit defuncti Hugonis Petrarii , in censiva domini regis .


Emelina vero de Darenciaco soror dicti Symonis , ordinatrix et executrix testamenti ipsius , abbatissam de Porrois de predicta domo , in nostra presentia , investivit fide data , promittens quod in eadem domo de cetero nichil penitus reclamabit .


Philippus , Dei gratia Francorum rex .


Noverint universi presentes pariter et futuri quod elemosinam quam Symon de Braya , clericus , fecit abbatisse et conventui de Porrois , de quadam domo sua sita Parisius in Halis , in censiva nostra que fuit Hugonis Petrari , volumus et ratam habemus .


Actum Parisius anno Domini millesimo ducentesimo decimo nono , mense februario .


Conradus miseratione divina Portuensis et Sancte-Ruffin , episcopus , apostolice sedis legatus , universis sancte matris Ecclesie filiis , abbati Cisterciensi et universis coabbatibus ejus et fratibus sub eodem ordine Deo servientibus , salutem et apostolicam benedictionem .


Ne super hiis vos contingat indebita molestatione vexari , nos interpretationem illorum intellectui constitutionis predicti concilii super Cisterciensibus decimis edite asserimus peregrinam .


Si quis autem hoc attemptare presumpserit , indignationem omnipotentis Dei et beatorum Petri et Pauli apostolorum ejus se noverit incursurum .


Datum apud Comban .


Galterus , divina permissione Carnotensis ecclesie minister humilis , omnibus presentes litteras inspecturis , salutem in Domino .


Noveritis quod Guillelmus Philippi invadiavit pro quadraginta libris parisiensium capitulo Sancte Crucis de Stampis , quinque modios et dimidium ybernagii in decima sua sita in territorio de Balliunvilla et de Rutuariis , salvo jure nostro in omnibus , consentiente presbitero Sancti Scubiculi in cujus parrochia sita est decima supradicta .


Ita videlicet quod predictus Guillelmus , dictam decimam , solutis dictis quadraginta libris , de marcio in marcium redimere poterit .


Gaufridus Philippi istud voluit et concessit , de cujus feodo erat dicta decima , fide prestita corporali se plegium obligavit .


Hujus rei tenende et garantizande , Reginaldus de Villers et Garinus de Guillervilla et Thomas de Centeingnonvilla et predictus Gaufridus Philippi fide sua in manu nostra prestita plegios obligaverant .


Stephanus parisiensis archidiaconus universis presentes litteras inspecturis , salutem in Domino .


Notum facimus quod constituti in presencia nostra Philippus de Vallemorier et Eramburgis , uxor ejus , dederunt pro remedio animarum suarum et antecessorum suorum in puram et perpetuam elemosinam abbacie de Porrois , cisterciensis ordinis , quintam partem tocius hereditatis eorum , tam in vineis quam in terris et aliis possessionibus que movent ex parte dicte Eramburgis ita tamen quod dictas possessiones quamdiu vixerint possidebunt et post mortem sepedicte Eremburgis redibit illa quinta pars ad prefatam abbaciam .


Abbatissa vero et conventus de Porrois pro predictas possessiones solvent singulis annis ecclesie Sancti Lamberti quinque solidos tali modo quod ecclesia recipiet duodecim denarios et presbyter quatuor solidos pro anniversariis dictorum Philippi et Eramburgis faciendis post decessum eorum .


Universis Christi fidelibus ad quos presentes littere pervenerint , frater Thomas de Vallibus Sernaii dictus abbas , salutem in vero salutari .


Notum facimus quod eum Emelina relicta Ade de Darenciaco , dilectis in Christo abbatisse Porretarum et ejusdem conventui domum in campellis juxta Halas , in censiva domini regis et insuper viginti libras parisiensium ad emendos redditus contulisset , ad sustentationem cujusdam capellani qui in ecclesia abbatie supradicte pro remedio anime defuncti Symonis de Braya , clerici , fratris Emeline et pro animabus parentum et antecessorum eorumdem et animabus ipsius Emeline et Guillermi , filii ejus , cum viam universe carnis ingressi fuerint , divina , diebus singulis , perpetuo tenebitur celebrare , prout in litteris dictarum abbatisse et conventas plenius continetur et Emeline a monialibus fuisset concessum .


Ego Guido dominus Caprosie , notum facio universis presentes litteras inspecturis quod Helisendi , uxore mea , concedente et fratribus meis et universis consuetudinariis concedentibus qui habent suum usuarium in memoribus Campi Garnierii , concessi et donavi pro anima mea et antecessorum meorum , in perpetuam elemosinam , decem arpenta boscorum sita in nemoribus Campi Garnierii sanctimonialibus abbacie de Portu Regio libere et quiete possidenda , juxta illud nemus quod habent pro anima patris mei .


G .alterus , Dei gratia Carnotensis episcopus , omnibus ad quos presens scriptum pervenerit , salutem in Domino .


Noverit universitas vestra quod Guillermus et Balduinus de Guillervilla , fratres , in nostra presencia constituti , quidquid habebant in decima de Rupturis continente duodecim modios seminis , sita in parrochia Sancti Scubiculi , monialibus de Portu Regis pignori obligarunt pro quadraginta libris parisiensis monete , de marcio in marcium redimendum fide ab ipsis in manu nostra corporaliter prestita quod obligationem firmiter observarent .


Hanc autem conventionem Gaufridus de Guillervilla , frater dictorum , de cujus feodo movebat decima , concessit et fide prestita manu cepit .


Preterea dicti Guillelmus et Balduinus fidejussores constituerunt de hac pactione , Bricium Sancti Scubiculi et Garinum de Guillervilla , qui fide tenentur quod si quis defectus acciderit , tamdiu captionem tenerent apud Carnotum , ad submonitionem nostram , donec inde ad plenum dictis monialibus satisfactum fuisset .


Et hoc actum est assensu et voluntate Bricii presbiteri Sancti Scubiculi .


Ego Guido , dominus Caprosie , omnibus presentes litteras inspecturis notum facio quod novelle domui de Porrois pro octies viginti libris parisiensium vendidi molendinum quod habebam apud Germevillam et terram et pratum juxta molendinum et pratum sub molendino quod Rochia appellatur et boscum meum prope Porrois situm ex altera parte rivi sicut signa et mete determinant .


Guillelmus , Dei gratia Parisiensis episcopus , omnibus presentes litteras inspecturis , in Domino salutem .


Notum facimus quod Petronilla Alvelnensis in presentia nostra constituta , contulit abbacie de Portu Regio in perpetuam elemosinam decem solidos parisiensium singulis annis in octabis Pasche in fenestra sua que est super Magnum Pontem per manum illius qui dictam fenestram tenebit percipiendos .


Hanc autem elemosinam dicta Petronilla fide prestita in manu nostra se promisit inviolabiliter servaturam .


Quod ut ratum permaneat , ad petitionem dicte Petronille presentibus litteris sigillum nostrum duximus apponendum .


Guillelmus , Dei gratia Parisiensis episcopus , omnibus presentes litteras inspecturis , salutem in Domino .


Noverint universi quod Guillelmus , miles de Claciaco , et Agnes , uxor sua , in presencia nostra constituti , confessi sunt defunctum Theobaldum , fratrem dicti Guillelmi , legasse in extrema voluntate sua abbacie de Porrois quadraginta solidos annui redditos in censu suo de Groolaio , et hoc legatum concesserunt , fide media promittentes quod de cetero super hiis non molestabunt , nec faciant molestari .


In cujus rei testimonium , ad petitionem ipsorum Guillelmi et uxoris sue , presentes litteras sigilli nostri munimine fecimu robosrari .


Galterus Dei gratia Carnotensis episcopus .


Noverit universitas vestra quod Willermus , miles de Manso Hodebolt , laudavit et concessit decimam Germundi de Pasticiis quam dedit in puram perpetuam elemosinam abbatie Portus Regi in agricultura sua de Manso Hodebolt , hanc concessit prefatus Willermus eidem abbatie et uxor ejus , si quid in eadem decima racione dotis clamare poterat .


Preter hoc jam dictus Willermus decimam suam quam habet in predicta villa vendidit prefate domui pro quindecim libras .


Hoc ipsum concessit Guido de Berthecuria .


Et jam dictus Willermus domino plenam concessionem sub prefata fide , procurare promisit .


Ego Guido , dominus Caprosie , notum facio tam presentibus quam futuris quod ego de concensu Helissendis , uxoris mee , et fratrum meorum Milonis et Hervei , accensi abbatie de Portu Regis sexaginta arpenta terre sita in territorio de Campo Guarnierii , pro quinque modiis avene annuatim infra festum Beati Andree percipiendis .


Concessi etiam quod manentes in eodem herbergagio usuarium suum in nemoribus de Campo Guernierii , sicut alii consuetudinarii libere percipient et quiete .


Soror Amicia , dicta abbatissa totusque conventus Sancti Antonii Parisiensis , omnibus presentes litteras inspecturis salutem in Domino .


Notum facimus quod viginti sertarios hybernagii ad mensuram stampensem quos habebamus in decima de Gratelou , singulis annis percipiendos , collatas nobis a domino Roberto de Platello , milite , in perpetuam elemosinam , dedimus et concessimus abbatisse et conventui de Porregio , pro decem arpentis terre orabilis sitis inter Alnetum et Salviniacum quos habebant de elemosina bone memorie viri nobilis Roberti Malivicini .


Nos Thomas dictus abbas Vallium Sarnaii , notum fieri volumus universis quod nos vendictimus conventui Portus Regis duas pecias vinearum quas habebamus inter Medonem et Issiacum pro triginta libris parisiensium .


Ego Matheus de Malliaco , miles , notum fieri volo universis quod ego , pro salute mea et amicorum meorum , dedi in perpetuam elemosinam domui Porregii ad tenendum capellanum unum qui celebret pro defunctis , decem libras parisiensium , percipiendas annis singulis in prepositura de Malliaco , ita quod media pars ejusdem redditus , recipiatur in festo omnium fidelium defunctorum , pars alia in pascha , donec fecerim aliquam emptionem eidem domui competentem , valentem per annos singulos decem libras .


Qua emptione facta , et dicte domui assignata , predictus redditus in prepositura de Malliaco ad me revertetur .


Ego Matheus de Malliaco , miles , notum fieri volo universis quod ego de voluntate et assensu Mabilie , uxoris mee , dedi et concessi in perpetuam elemosinam abbacie Portus Regii et monialibus ibidem Deo servientibus , amore Dei et in remediam anime mee et antecessorum meorum , omnia quecumque acquisivi apud Alnetum et Germevillam , scilicet domum meam cum toto appendente proprisio , molendinum , prata , terras , hospites , que omnia predicte moniales libere et absolute in perpetuum possideant et de ipsos ordinent prout ipsis et domui sue melius viderint expedire .


Ego Buchardus , dominus Malliaci , notum volo fieri universis quod Matheus , frater meus , dedit domui Porregii in perpetuam elemosinam annui redditus ad tenendum capellanum unum qui celebret pro defunctis , quam redditum accipiet dicta domus annis singulis in prepositura de Malliaco , medietatem in festo Omnium Defunctorum , medietatem in Pascha , donec idem Matheus fecerit aliquam emptionem competentem eidem domui valentem decem libras annis singulis , et tunc predictus redditus ad dictum Matheum revertetur .


Preter hoc dictus Matheus dedit in perpetuam elemosinam predicto domui Porregii mansionem suam de Alneto cum tota proprisia et rebus omnibus quas in eodem loco acquisivit similiter ut inde capellanus unus teneatur .


Odo , Dei gratia Parisiensis episcopus , omn .


Guido , dominus Caprosie , recognovit in presentia mea se vendidisse pro octies viginti libris par novelle domui de Porrois molendinum quod habebat apud Germainvillam , et terram quam habet juxta predictum molendinum et pratum qui Magna Toscha vocatur sub dictum molendinum , et boscum suum prope Porrois situm ex altera parte rivi , sicut signa et mete demonstrant et determinant ; et feodum suum concessit eidem domui acquirendum sicut termini et mete determinant si poterit ab eis acquirere qui habeat dominium .


Nec pecora domus alia nemora Guidonis secta poterunt intrare infra quinquienium nisi sicut communibus terre inhabitantibus , nisi specialiter hoc concesserat .


Hoc concessit et laudavit Avelina , uxor ejusdem Guidonis , et tam ipse quam ipsa fidem dedit de facienda guarandia .


In cujus rei testimonium , de voluntate dicti Guidonis , presentem cartam fieri feci et sigillo meo munivi .


Guillermus , Dei gratia Parisiensis episcopus , omnibus presentes litteras inspecturis salutem in Domino .


Notum fecimus quod nos duo paria litterarum subsigillo nobilis militis Mathei de Malliaco confecturum super quibusdam elemosinis factis ab ipso abbatie de Porrois ; vidimus et imperimus in hec verba : « Ego Matheus de Malliaco notum fieri volo quod pro salute mea et amicorum meorum dedi in perpetuam elemosinam domui Porregii ad tenendum capellanum qui celebret pro defunctis , etc . » .


Ego Matheus de Malliaco , notum fieri volo universis quod asseusu Mabilie , uxoris mee , dedi in perp .


domui Porregii omnia quecumque acquisivi apud Alnetum . . .


Ipse autem Matheus coram nobis confessus est easdem elemosinas fecisse .


Ipsa domina Mabilia , ejus uxor , coram nobis constituta , fide prestita , laudavit volens et concedens easdem elemosinas a dicta ecclesia in perpetuum possideri .


Ego Margareta , domina Narbone , notum facio universis quod ego dedi in puram et perpetuam elemosinam domui Porregii centum solidos parisiensium percipiendos annis singulis in festo Sancti Dionisii in censu de Malliaco .


Ego Margareta , domina , Narbone , notum facio universis quod ego dedi in puram et perpetuam elemosinam domui Porregii vineam quandam quam habebam apud Malliacum que vocatur vinea de Cripta .


Ego Buchardus , dominus Malliaci , notum fieri volo universis quod Adam Lupellus , in presentia mea positus , concessit in puram et perpetuam elemosinam monialibus Porregii tenere et possidere vineam de Rivo-Forchie quam dicte moniales emerant a quadam femina que vocabatur Autrudis de Vicinis per tres denarios censuales reddendas in festo-Sancti Remigii , vineam etiam de Clauso que fuit Guillermi prepositi pro tres obolas censuales reddendas in festo Sancti Remigii ; salvo jure domini sui .


Ego quoque Buchardus qui partem habeo in eodem censu et de cujus feodo illa censiva principaliter movet , hoc idem concessi et ad preces dicti Ade ad perpetuam firmitatem , sigilli mei munimine confirmavi .


Ego Guido , dominus Caprosie , notum fieri volo universis quod Philippus de Vallemorier et Eremburgis uxor ejus , in presentia mea constituti , concesserant quamdam terram que sita est juxta stagnum Porregii , monialibus ejusdem loci in perpetuum possidendam pro duobus denariis censualibus reddendis annis singulis in festo Sancti Remigii .


Ego autem Guido ad cujus feodum dicta terra pertinet , hoc benigne concessi et garantizare sicut debeo promisi , et ad perpetuam firmitatem sigilli mei munimine confirmavi .


Ego Petrus de Malliaco , miles , notum facio universis presentes litteras inspecturis , quod Matildis , quondam uxor Ade de Bogival militis , cum laboraret in extremis , contulit in puram et perpetuam elemosinam abbatisse et conventui Portus Regis quinque solidos parisiensium , de voluntate et assensu prefati Ade , in censu suo de Bogival singulis annis in festo Beati Remigii percipiendos .


Religiosis in Christo dilectis filiabus abbatisse et conventui de Portu Regis , frater Stephanus dictus abbas Savignacensis , salutem et continuos in religionis fervore profectus .


Cum igitur non ratione sola dirivacionis Savigniacensis sed etiam speciali ordinatione capituli generalis , nobis cum domus vestre suprema fuerit commissa consilium generale ac etiam novalium que propriis manibus aut sumptibus colitis sive de ortis et virgultis et piscationibus vestris , vel de vestrorum animalium nutrimentis , nullus a vobis decimas exigere vel extorquere presumat ; liceat quoque vobis personas liberas et absolutase seculo fugientes ad conversionem recipere ac eas absque conditione aliqua retinere .


Sed omnia integra conserventur eorum pro quocum gubernatione ac sustentatione concessa sunt , usibus omnimodis profectura , salva sedis apostolice auctoritate ; si qua agitur in futurum ecclesiastica , secularisve persona hanc nostre constitutionis paginam , sciens , contra eam temere venire temptaverit , secundo terciove commonita , nisi reatum .suum congrua satisfactione correxerit , potestatis honorisque sui careat dignitate , ream se divino judicio existere de perpetrata iniquitate cognoscat , et sacratissimo corpore ac sanguine Dei et Domini redemptoris nostri , Jhesu Christi , aliena fiat atque in extremo examine districte subjaceat ultioni .


Cunctis autem eidem loco sua jura servantibus , sit pax Domini nostri Jhesu Christi quatinus hic , fructum bone actionis percipiant et apud districtum judicem premia eterne pacis inveniant .


Datum Lateranen , per manum Guidonis capellani domini pape quindecimo kalendas februarii , indictione undecima , Incarnationis dominice anno millesimo ducentesimo vicesimo tercio , pontificatus vero dompni Honorii pape tercii anno septimo .


Noverint universi quod ego Matheus de Malliaco dedi monialibus Porregii centum solidos parisiensium percipiendos per singulos annos prima die junii in redditu meo de Mellento pro commutatione centum solidorum quos eedem moniales percipiebant in censu de Malliaco .


Ego Guido , dominus Caprosie , notum facio universis presentem paginam inspecturis quod Avelina , uxore mea consentiente , domui monialium de Porrois concedo quiete in perpetuum possidendum quidquid acquirere poterit , elemosina vel emptione vel quocumque alio justo modo , a riparia de Porrois usque ad nemus Campi Garnierii , in latum et in longum , a metis que poni feci usque ad predictum nemus .


Noverint universi quod ego Buchardus dominus Malliaci , concessi monialibus Porregii assignationem quam fecit eis Matheus , frater meus , videlicet , etc .


Noverint universi presentes litteras inspecturi quod ego Matheus de Malliaco , pro salute anime mee , patris , matris , fratrum et antecessorum meorum , dedi in puram et perpetuam elemosinam domui Portusregii centum solidos parisiensium percipiendos per annos singulos prima die marcii in redditu meo de Mellento , pro commutatione centum solidorum quos eedem moniales percipiebant de elemosina mea in censu de Malliaco , et iterum alios centum solidos parisiensium percipiendos super quintum meum singulis annis in predicto redditu meo de Mellento hiis terminis , videlicet primo die septembris quinquaginta solidos prima die decembris quinquaginta solidos ad faciendam pitanciam in anniversario meo .


Noverint universi quod ego Matheus de Malliaco , de voluntate et assensu Mabilie , uxoris mee , dedi in perpetuam elemosinam domui Porregii totam decimam quam comparavi de propria pecunia mea , a Guidone de Troues et Radulfo Boissel et uxore ejusdem Radulfi , que sita est in territorio de Reaus .


Ego Buchardus , dominus Malliaci , decimam quam Matheus , frater meus , etc . . . ,


que est de feodo meo in territorio de Reaus .


Ego Buchardus , dominus Malliaci , universis presentes litteras inspecturis notum facio quod de assensu et voluntate Matildis , uxoris mee et Theobaldi , filii mei primogeniti , et aliorum filiorum meorum , dedi et concessi in puram elemosinam pro salute anime mee et patris mei et matris mee , et antecessorum meorum et amicorum meorum , monialibus Porregii terram meam de Chaignai quam teneo de Petro Gatteri de Escroniis ad censum pro quindecim solidis annuatim in festo Sancti Remigii reddendis , in perpetuum libere possidendam .


Predicta autem terra sita est inter terram dicti Petri et terram domini Hervei de Galardone , sicut mete dividunt .


Supra dicte moniales dicto Petro quindecim solidos ad festum S .


Ludovicus , Dei gratia Francorum rex , universis presentes litteras inspecturis , salutem .


Noveritis nos cartam dilecti et fidelis nostri Buchardi de Malliaco vidisse in hec verba : Ego Buchardus , etc .


Nos autem ad ipsius Buchardi petitionem , elemosinam sicut superius annotatur , salvo omni jure , ratum habemus et sigilli nostri munimine roboramus .


Actum in obsidione Rupelle anno Domini millesimo ducentesimo vicesimo quarto , mense julio .


Noverint universi quod ego Guido de Monteforti de assensu et voluntate Brienni , uxoris mee , et Filippi , filii mei , et ceterorum liberorum meorum , dedi in perpetuam elemosinam conventui de Portu Regio , viginti solidos parisiensium percipiendos singulis annis in festo Sancti Remigii , in censibus meis de Gometh .


B .artholomenus permissione divina Parisiensis ecclesie minister humilis , omnibus presentes litteras inspecturis saluten in Domino .


Notum facimus quod cum Hugo de Joiaco , miles , teneret decimam quandam in parrochia de Sarcleyo , et oblata fuisset presbytero parrochie illius ut eam redimeret de manu laici , vel reciperet pignori obligatam , ipseque presbyter neutrum fecisse voluisset , cum etiam requisitus fuisset a nobis ut predictam decimam ecclesie parrochiali predicte dimitteret , et ad hoc induci non posset , ipse Hugo , miles , postmodum in manu nostra decimam illam resignavit , fide data supplicans ut eam abbacie de Porrois assignaremus .


Hanc autem resignationem predicte militis et nostram assignationem , domina Margareta , uxor dicti militis , fide prestita , laudavit pariter , et concessit quidquid juris ibidem habebat ratione dotalicii , vel alio modo , eidem abbacie , sub eadem fide quittens in perpetuum .


Noverint universi quod Hugo de Joiaco , miles , cognomento de Molendino , de voluntate et assensu Margarete , uxoris sue , vendidit monialibus de Portu Regis totam decimam suam apud Vilers in parrochia de Sarcleyo , pro centum septuaginta libris parisiensium .


Quam venditionem , ego Buchardus , dominus Malliaci , cum ad feodum meum dicta decima pertineret , laudavi et volui et concessi cum assensu et voluntate Matildis , uxoris mee , et filiorum meorum , Petri et Buchardi et aliorum ut dicte moniales candem decimam in perpetuum possideant libere et quiete .


Ego Amaricus de Issiaco , miles , notum facio omnibus tam presentibus quam futuris presentes litteras inspecturis quod ego et uxor mea , Odelina , et heredes mei , elemosinam quam ecit de functus Matheus de Meudon , miles , et Stephanus de Meudon , miles , nepos ipisius Mathei , laudavit et concessit abbacie de Portu Regio de sex sextariis bladi et uno duplario vini et quadam mensura , laudavimus et concessimus eidem abbacie in perpetuum quiete et pacifice , quantum in nobis est , de cetero tenendam et possidendam , promittentes quod contra concessionem istam de cetero venire non attemptavimus .


Noverint universi presentes litteras inspecturi quod ego Matheus de Malliaco , pro salute anime mee , patris , matris , fratrum et progenitorum meorum , donavi in puram et perpetuam elemosinam domui Portus Regis centum solidos parisiensium percipiendos super quintum meum , singulis annis in redditu meo de Mellento prima die decembris ad faciendum pitanciam in anniversario meo .


Noverint universi quod ego Buchardus , dominus Malliaci , de assensu et voluntate Matildis , uxoris mee , Petri et Buchardi , filiorum meorum , pro salute mea et predictorum M .


uxoris mee , P .


et B .


et aliorum filiorum meorum et maxime pro salute et amore Theobaldi , filii mei primogeniti qui , Dei gratia inspirante , in abbacia Vallium Sarneiensium habitum religionis cisterciensis susceperat , donavi in perpetuam elemosinam domui Portus Regis centum solidos parisiensium percipiendos annis singulis in redditu meo de Mellento prima die junii , quem redditum excambiavit mihi Matheus , frater meus , pro decem libris quas ego habebam in feodo quem dedit comes Mellenti bone memorie domino Matheo patri nostro .


Ego Matheus de Malliaco , miles , universis presentes litteras inspecturis , salutem in Domino .


Notum facimus quod Gervasius de Sevre , in presentia nostra constitutus , ea que ex censiva sua apud Sevre domui Porregii in elemosinam collata sunt , ipse laudavit et in perpetuum habenda et tenenda predicte domui concessit .


Noverint universi quod ego Robertus de Esenvilla , miles , dedi pro salute mea , et genitorum meorum , de assensu Marie , uxoris meo , in perpetuam elemosinam domui Portus-Regis , septem solidos parisiensium percipiendos annis singulis in octabis Sancti Dyonisii in censibus terre mee de Croceio .


Ego Buchardus , dominus Malliaci , notum fieri volo universis quod Robertus de Esenvilla , miles , dedit pro salute anime sue , etc . . . . . .


terre sue de Croceio .


Quam donationem quoniam de feodo meo erat , ego dictus Buchardus laudavi , volui et concessi , et ad perpetuam firmitatem obtinendam sigilli mei munimine roboravi .


Universis presentes inspecturis , Johanna de Calvomonte salutem in Domino .


Noverint universi quod ego Johanna de Calvomonte pro remedio anime mee concedo monialibus de Porregio vineas acquisitas censiva de Sevre in qua quartam partem habeo , et quidquid in dicta censiva acquirere potuerint in perpetuum quiete et pacifice possidere .


Reginaldus Dei gratia Carnotensis episcopus , omnibus ad quos presens scriptum pervenerit , in Domino salutem .


Ad universorum noticiam volumus pervenire quod Reginaldus de Pruneto , miles , in nostra presentia constitutus quintam partem decime magne quam habebat apud Goherivillam domui et sanctimonialibus in loco qui dicitur Porrois Deo famulantibus , in perpetuam dedit et concessit elemosinam .


Prefatus siquidem Reginaldus , tam elemosinam quam venditionem dicte decime , prefatis sanctimonialibus factum in manu nostra spontaneus resignavit .


Et nos dilectum nostrum fratrem Robertum de Ibreio , monachum de Vallibus Sarnaii , vice domus de Porrois , de prefata decima manualiter curavimus investire .


Data Colomb anno gratie millesimo ducentesimo octavo , idus novembris .


Stephanus , archidiaconus Parisiensis , universis presentes litteras inspecturis , salutem in domino .


Notum vobis facimus quod , constituti in nostra presentia , Matildis , relicta defuncti Buchardi de Malliaco , Petrus et Buchardus , filii ejus , voluerunt et concesserunt , fide prestita corporali in manu nostra , ut moniales Portus Regis habeant et pacifice in perpetuum possideant centum solidos parisiensium quos contulit eis predictus Buchardus , percipiendos singulis annis in redditu suo de Mellento prima die junii , sicut in carta ejusdem Buchardi vidimus contineri .


Ego Simon , Castellanus de Nealpha , notam facio universis quod de assensu Phanie , uxoris mee , et Symonis , filii mei primogeniti , dedi pro salute anime mee et predicte Phanie , uxoris mee , et Symonis , filii mei , et omnium amicorum meorum , in puram et perpetuam elemosinam domui Portus-Regis quidquid habebam in decima ville Sancti Remigii juxta Altam Brueheriam .


Ego Simon de Bordis , miles , notum fieri volo universis quod bone memorie mater domina mea Eustachia , dedit in perpetuam elemosinam conventui Portus Regis unum modium vini et quinque solidos annui redditus .


Quam donationem volui et concessi et assignavi dictum modium vini percipiendum singulis annis in clauso meo de Vernolio , et assignavi predictos quinque solidos in censu vinearum mearum de Bordis in festo Sancti Martini hyemalis .


Noverint universi presentes pariter et futuri quod nos Matheus , dominus Montismorenciaci , et constabularius Francie , bono animo concedimus elemosinas quas bone memorie Matheus de Monte Morenciaco , patruus noster , et charissimi consanguinei nostri Buchardus et Matheus de Malliaco , filii ejusdem Mathei , fecerunt in feodo nostro de Mellento , sicut in litteris ipsorum , confectis super hoc , continetur , videlicet quinquaginta libras parisiensium .


Noverint quod ego Petrus de Claeneio de assensu Roberti , fratris mei , et sororum mearum Odeline et Aalix , laudavi , volui et concessi quod moniales Portus Regis teneant sine contradictione vineam que vocatur la Pointe que est de censiva mea , quam donavit eisdem Guillelmus cognomento Point-l'Asne ; tali tamen conditione quod ego Petrus retinui totam decimam vinee tanquam meam et pressoragium ; ita quod vindemia dicte vinee singulis annis adducetur ad pressorium apud Floreiam et insuper dicte moniales reddant mihi et heredibus meis singulis annis in festo Sancti Remigii sex solidos censuales pro eadem vinea .


Guillelmus Dei gratia Parisiensis episcopus , omnibus presentes litteras inspecturis , salutem in Domino .


Notum vobis facimus quod nos litteras domini Petri de Claeneio sigillo suo sigillatos vidimus et inspeximus in hac verba .


Insuper dictus Guillelmus Point-l'Asne confessus est coram nobis se donavisse in puram et perpetuam elemosinam predictis monialibus vineam supradictam .


Noverint universi quod ego Odelina de Sevre donavi in puram et perpetuam elemosinam domui Portus- Regis , pro anima bone memorie domini Ingorranii , quondam mariti mei , et pro salute meo et liberorum meorum et maxime pro amore Margarite filie mee , que in eadem domum habitum religionis assumpserat , quatuor arpentos vinee in clauso meo de Sevra jure perpetuo possidendos ita tamen quod de singulis arpentis reddentur michi et heredibus meis duo denarii censuales singulis annis in festo Sancti Remigii , et insuper vindemia predicta vinee adducetur ad pressorium meum de Sevre .


Si vero habitatores predicti loci , videlicet Portus Regis , fecerint quod liceat dictis monialibus in territorio de Sevra pressorium facere , ego dicta Odelina concedo illis vindemiam ejusdem vinee sibi elemosinate territorio Sevre ad pressorium ducere et ibi pertinere quiete et libere .


Hanc autem donationem laudaverunt filii mei Gervasius primogenitus , Rogerus et Symon ad quos jure hereditario donatio pertinebat et mecum fecerant tam ego quam ipsi donationem obtulimus cum libro super altare Portus Regis .


In cujus testimonium ego Odelina cum predicti filii G .


et Symon , nondum milites erant , necdum sigilla habebant , de voluntate eorum presentem cartam sigilli mei munimine roboravi .


Noverint universi quod nos Simon de Logiis et Nicholaus de Monasteriis , milites , de voluntate et assensu uxorum nostrarum Aales et Juliana , donavimus in puram et perpetuam elemosinam domui Portus Regis , pro salute nostra et sororum nostrarum et maxime pro salute et amore Sanceline matertere nostre , qui in eadem domo habitum religionis sumpserat , totam decimam quam nos comparavimus a Matilde de Monasterio , et sita est in territorio Montingniaci , jure perpetuo possidendam .


Quod utratum in perpetuum habeatur , ego predictus Symon ad voluntatem et petitionem dicti Nickolai qui homo meus erat et sigillum non habebat , presentem cartam sigilli mei munimine roboravi .


Noverint universi quod ego Reginaldus , miles de Montingniaco , laudavi , volui et concessi elemosinam quam Symon de Logiis et Nicholaus de Monasteriis , milites fecerunt domui Portus Regis de decima quam comparaverant a Matilde de Monasterio , que sita est in territorio Montigniaci et est in feodo meo , jure perpetuo possidendam .


Urbanus episcopus , servus servorum Dei , dilecto filio Roberto Molismensi abbati ejusque successoribus regulariter substituendis in perpetuum .


Proinde , tam tuis et tuorum fratrum quam et reverendi fratris nostri Roberti Lingonensis episcopi postulationibus inclinati , cenobium Molismense , cui Deo auctore preesse dinosceris , per presentis decreti paginam sub tutelam apostolice sedis excipimus , salvo Lingonensis ecclesie jure et legitima defensione .


Per presentis igitur privilegii paginam apostolica auctoritate statuimus ut quicquid eidem cenobio supradictus episcopus vel ejus precessor Rainardus contulerunt , et quecumque hodie juste possidet , sive in futurum concessione pontificum , liberalitate principum vel oblatione fidelium juste atque canonice poterit adipisci , firma tibi tuisque successoribus et illibata permaneant .


Decernimus ergo ut nulli hominum liceat eandem ecclesiam temere perturbare aut ejus possessiones auferre vel ablatas retinere , minuere vel temerariis vexationibus fatigare , sed omnia integra conserventur eorum pro quorum sustentatione et gubernatione concessa sunt usibus omnimodis profutura , salvo scilicet in omnibus jure et subjectione Lingonensis ecclesie : ita tamen ut episcopo non liceat exactionis vel consuetudinis gravamen aliquod fratribus irrogare .


Electus autem a Lingonensi episcopo consecretur .


Porro donationem illam , quam eidem monasterio bone memorie Rainardus et ejus successor Robertus , Lingonenses episcopi , consilio et assensu canonicorum suorum concesserunt , nos quoque presenti decreto firmamus , videlicet , ut quicumque clericus , quicumque Lingonensis ecclesie casatus cenobio vestro sive ecclesiam seu aliquid de casamento suo contulerit , salvis nimirum consuetudinariis episcopi redditionibus , monachis liceat optinere .


Datum apud Clarum Montem Arvennie per manum Johannis sancte R .


pontificatus autem domni Urbani secundi pape VIII° .


Notum fieri volumus tam presentibus quam futuris generationibus quod Odo Burgundie dux , cum zelo divino et xpistianitatis amore accensus Hierosolimam cum ceteris xpisticolis adire vellet , antequam proficisceretur , ea scilicet vice , qua de ipso itinere ultra progredi non valens ad propria cum multis repedavit , Deo et Sancte Marie concessit post obitum suum , ubicumque contigisset , quicquid apud villam Mercennacum jure hereditario proprium possidebat in servis et ancillis , terris cultis et incultis et in omni justicia ver consuetudine , quatinus , sicut ipse eandem villam in vita sua tenuerat et sicut domnus Hugo frater suus , tunc dux invictissimus , postea autem Cluniacensis monachus , eidem Molismensi ecclesie eam concesserat , sic eam fratres post ejus mortem liberam tenerent et ad suos usus jure perpetuo possiderent .


Preterea peciit predictus Odo dux a domno Roberto fratre suo , Lingonensi episcopo , ut de hoc dono Sancte Marie et ejus servulis fideliter auxilium ferret et , si quis forte de filiis suis post ejus obitum aliquam calumpniam de hac re monachis moliretur inferre , non solum precibus sed etiam pontificali prohiberentur potestate .


Ad inditium autem hujusce donationis concessit eisdem Molismensibus monachis ad presens in vita sua forestiam de Mercennacho et uxorem Arduini cum filiis suis et cum omni tenemento suo , omnem etiam consuetudinem et supercaptionem quam habebat in Ansierio de Lagnia .


Hujus ergo donationis testes plurimi magne nobilitatis et auctoritatis viri existerunt ; in primis domnus ipse Robertus Lingonensis episcopus , frater suus , qui non solum testis idoneus sed etiam laudator extitit devotus ; deinde Wido de Wangionisrivo , sororius ejus ; Rainerius senescalus , Tescelinus li Sors , Landricus de Lanfridicurte ; item Achardus senescalcus et Gaufredus prepositus de Maseio .


Ego Girbaudus , summis precibus Rotberti abbatis Molismensis obsecratus ut Deo et Sancte Marie Molismensi totum vel saltim partem alodii mei quod Villare appellatur , pro salute anime mee darem , assensum prebui et partem mediam ipsius alodii dedi eis in silvis , in pratis , in aquis , in cultis et in incultis et molendinis et in omnibus attinentibus ad illud , tali conditione ut ipsi monachi multum de edificatione et constructione ipsius loci laborarent et carrucam boum inter me et ipsos ibi construerent ; si quis autem boum deterioraret vel moreretur ( sic ) , de communi restauraretur .